[bookmark: _GoBack]Әдеп кодексі мен қызметтік мінез-құлық қағидаларын сақтау – адал еңбектің негізі

«Теміртау балалар мен жасөспірімдер театры» КМҚК-да Әдеп кодексі мен қызметтік мінез-құлық қағидаларын сақтау еңбек қызметін ұйымдастырудың және сыбайлас жемқорлық тәуекелдерінің алдын алудың негізгі қағидаттарының бірі болып табылады.
Әдеп кодексі қызметкерлердің кәсіби мінез-құлық нормаларын айқындайды. Ол заңдылықты, адалдықты, объективтілікті, азаматтар мен әріптестерге құрметпен қарауды қамтамасыз етуге, сондай-ақ мүдделер қақтығысына және кәсіпорынның іскерлік беделіне нұқсан келтіруі мүмкін өзге де әрекеттерге жол бермеуге бағытталған.
Әрбір қызметкер міндетті:
· Қазақстан Республикасы заңнамасының және кәсіпорынның ішкі нормативтік құжаттарының талаптарын сақтауға;
· адалдық, ашықтық, әділдік және жауапкершілік қағидаттарын басшылыққа алуға;
· сыбайлас жемқорлық көріністеріне жол бермеуге және қызметтік жағдайын жеке мақсатта пайдаланбауға;
· лауазымдық міндеттерін орындау барысында қызметтік және кәсіби әдеп нормаларын сақтауға;
· мүдделер қақтығысы туындаған жағдайда бұл туралы басшылыққа немесе комплаенс-офицерге уақтылы хабарлауға.
Қызметтік мінез-құлықтың жоғары мәдениетін қалыптастыру және әдеп стандарттарын сақтау кәсіпорын қызметіне қоғамның сенімін нығайтудың, сондай-ақ ашық, айқын және адал еңбек ортасын қалыптастырудың маңызды шарттарының бірі болып табылады.
Әдеп кодексін сақтау – әрбір қызметкердің жауапкершілігі және сыбайлас жемқорлықтың алдын алуға қосқан маңызды үлесі.
